**ZÁPIS**

**NA PREDPRIMÁRNE VZDELÁVANIE V MŠ**

**Termíny a podmienky prijímania detí do materskej školy na školský rok 2020/2021**

Minister školstva, vedy, výskumu a športu SR podľa §150 ods.8 a §161k zákona č. 245/2008 Z.z. o výchove a vzdelávaní a o zmene a doplnení niektorých zákonov v znení neskorších predpisov určuje termíny a organizáciu prijímania detí na predprimárne vzdelávanie.

Žiadosti o prijatie dieťaťa na predprimárne vzdelávanie na školský rok 2020/21 sa podávajú **30.4.2020 – 31.5.2020.**

Riaditeľstvo školy oznamuje, že v zmysle §59 ods.3 zákona č. 245/2008 Z.z. o výchove a vzdelávania a o zmene a doplnení niektorých zákonov v znení neskorších predpisov v nadväznosti na §3 ods.2 Vyhlášky MŠ SR č.306/2008 Z.z. o materskej škole v znení Vyhlášky č.308/2009 Z.z. zákonným zástupcom a verejnosti, že žiadosti o prijatie dieťaťa na predprimárne vzdelávanie do MŠ na školský rok 2020/21 prijíma v dôsledku situácie so šíriacim sa koronavírusom v nasledovných formách:

1/ VYPLNENÍM ONLINE FORMULÁRA

* Vypísanú online prihlášku je potrebné vytlačiť, podpísať od oboch zákonných zástupcov a doručiť naskenovanú alebo odfotenú na e- mail MŠ : (podľa toho, kde chcete dieťa zapísať) buď na [msjiraskova@ms.trnava.sk](mailto:msjiraskova@ms.trnava.sk), (email platí aj pre MŠ Gorkého 21, Trnava) alebo [mslimbova@ms.trnava.sk](mailto:mslimbova@ms.trnava.sk). Ak sa obaja rodičia nemôžu podpísať na prihlášku, je nutné priniesť alebo zaslať na email konkrétnej MŠ [mslimbova@ms.trnava.sk](mailto:mslimbova@ms.trnava.sk) alebo [msjiraskova@ms.trnava.sk](mailto:msjiraskova@ms.trnava.sk), aj **čestné prehlásenie druhého zákonného zástupcu, že súhlasí so zápisom.**

Formulár žiadosti a čestné prehlásenie sa nachádza na webovej stránky školy:

https://zstulipantt.edupage.org/register/

2/ EMAILOM

* Vyplnenú, podpísanú a oskenovanú žiadosť poslať na mailovú adresu: [mslimbova@ms.trnava.sk](mailto:mslimbova@ms.trnava.sk)., [msjiraskova@ms.trnava.sk](mailto:msjiraskova@ms.trnava.sk),

3/ POŠTOU alebo vhodením žiadosti do POŠTOVEJ SCHRÁNKY príslušnej MŠ

* Vyplnenú žiadosť o prijatie do MŠ podpísanú oboma zákonnými zástupcami zaslať spolu s podpísaným súhlasom so spracovaním osobných údajov v zmysle zákona č.18/2018 Z.z. v znení neskorších predpisov na adresu príslušnej MŠ (nie doporučene).

4/ OSOBNE

* Osobná forma podávania žiadosti na príslušnej MŠ v termínoch:

**25.5.- 26.5. od 12:00 do 15:00**

**27.5 -28.5. od 9:00 do 12:00**

Počas osobného podania žiadosti je nevyhnutné dodržať základné **hygienicko-epidemiologické opatrenia**, najmä používanie rúšok vrátane jednorazových, hygienických rukavíc, dezinfekčného prostriedku, používanie vlastných pier, vstup do vyhradeného priestoru len po jednom, zachovávanie odstupov minimálne 2 m medzi čakajúcimi.

Apelujeme na rodičov, aby v rámci svojej bezpečnosti a bezpečnosti zamestnancov materských škôl, využili, ak je to možné, podávanie žiadostí jedným z prvých troch spôsobov.

**Podávanie žiadostí o prijatie dieťaťa na predprimárne vzdelávanie sa bude organizovať bez osobnej prítomnosti detí.**

Pri podaní žiadosti sa nevyžaduje:  
a) **potvrdenie** o zdravotnom stave dieťaťa,  
b) **vyjadrenie** príslušného zariadenia výchovného poradenstva a prevencie, ak ide o dieťa so špeciálnymi výchovno-vzdelávacími potrebami.

Zákonný zástupca dieťaťa predloží:  
a) **potvrdenie** o zdravotnom stave dieťaťa najneskôr do **štyroch týždňov** od skončenia mimoriadneho prerušenia školského vyučovania v školách,  
b) **vyjadrenie** príslušného zariadenia výchovného poradenstva a prevencie, najneskôr do **štyroch týždňov** od skončenia mimoriadneho prerušenia školského vyučovania v školách, ak ide o **dieťa so špeciálnymi výchovno-vzdelávacími potrebami**,  
c) **rozhodnutie o odklade začiatku plnenia povinnej školskej dochádzky** dieťaťa, ak ide o taký prípad, **bezodkladne po jeho vydaní** riaditeľom základnej školy.

     Ak do času vydávania rozhodnutia o prijatí dieťaťa do materskej školy zákonný zástupca dodatočne nepriloží **potvrdenie** o zdravotnom stave dieťaťa, dieťa bude prijaté na **adaptačný pobyt**.

     Ak do času vydávania rozhodnutia o prijatí dieťaťa so špeciálnymi výchovno-vzdelávacími potrebami do materskej školy zákonný zástupca dodatočne nepriloží **potvrdenie** o zdravotnom stave dieťaťa **a vyjadrenie** príslušného zariadenia výchovného poradenstva a prevencie, dieťa so špeciálnymi výchovno-vzdelávacími potrebami bude prijaté **na diagnostický pobyt**.

**Na predprimárne vzdelávanie v materských školách sa prijímajú deti v súlade § 59 zákona č. 245/2008 Z. z. a v súlade § 3 vyhlášky Ministerstva školstva Slovenskej republiky č. 306/2008 Z. z. o materskej škole v znení vyhlášky Ministerstva školstva Slovenskej republiky č. 308/2009 Z. z. (ďalej len „vyhláška MŠ SR č. 306/2008 Z. z.“).**

**Na predprimárne vzdelávanie sa prednostne prijíma dieťa:**

**-** ktoré dovŕšilo piaty rok veku,

- s odloženým začiatkom plnenia povinnej školskej dochádzky,

- s dodatočne odloženým začiatkom plnenia povinnej školskej dochádzky.

**Ostatné podmienky prijímania detí v prípade zvýšeného záujmu zákonných zástupcov o prijatie dieťaťa do MŠ**:

-dieťa, ktoré k 15.9. príslušného kalendárneho roku dovŕši vek 3 roky.

**Riaditeľka školy rozhodne do 15. júla 2020** o prijatí dieťaťa na predprimárne vzdelávanie do príslušnej materskej školy, ak má k dispozícii všetky podklady pre rozhodnutie, inak rozhodne o prijatí na adaptačný pobyt alebo na diagnostický pobyt.